หุ้น20ก.ย.ปิดบวก9.09จุด
นักลงทุนเลือกเล่นรายตัวหนุนหุ้นไทยปิด20ก.ย. บวก9.09 จุดที่1,026.28จุด มูลค่า 19,731.50 ล้านบาท
20 ก.ย. 2554

นักลงทุนเลือกเล่นรายตัวหนุนหุ้นไทยปิด20ก.ย. บวก9.09 จุดที่1,026.28จุด มูลค่า 19,731.50 ล้านบาท 




ดัชนีตลาดหลักทรัพย์แห่งประเทศไทย วันที่ 20 ก.ย. ในการซื้อขายภาคบ่ายดัชนีทรงตัวในแดนบวกได้ และโดดขึ้นเล็กน้อยในท้ายตลาดไปปิดที่ 1,026.28 จุด เพิ่มขึ้น 9.09 จุด หรือ 0.89% ซึ่งเป็นจุดสูงสุดของวัน ขณะที่จุดต่ำสุดของวันอยู่ที่ 1,009.50 จุด มูลค่าการซื้อขาย 19,731.50 ล้านบาท  
นายชัย จิรเสวีนุประพันธ์ ผู้อำนวยการฝ่ายกลยุทธ์ลงทุน บริษัทหลักทรัพย์ (บล.) โนมูระ พัฒนาสิน กล่าวว่า ดัชนีที่ปรับเพิ่มขึ้นวันนี้เป็นผลมาจากปัจจัยในประเทศ โดยนักลงทุนเก็งกำไรหุ้นรายตัว ในกลุ่มสื่อสารฯ อสังหาริมทรัพย์ และหุ้นขนาดใหญ่ที่ราคาปรับลดลงมามากแล้ว 
ขณะที่ตลาดต่างประเทศเคลื่อนไหวบวกลบคละกันไป แต่ นายชัย เชื่อว่า ส่วนใหญ่ยังรอการประชุม FED และปัญหาหนี้ในยุโรปอยู่เช่นเดิม ดังนั้น หากในคืนนี้ไม่มีปัจจัยออกมาจากต่างประเทศ อาจจะทำให้ดัชนีหุ้นไทยในวันพรุ่งนี้ปรับตัวเพิ่มขึ้นต่อเนื่องจากวันนี้ได้ โดยมีแนวต้านอยู่ที่ 1,035 และ 1,040 จุด แนวรับอยู่ที่ 1,009 จุด ซึ่งเป็นระดับต่ำสุดของวันนี้
มูลค่าซื้อขาย 5 อันดับหลักทรัพย์
PTTCH  ปิด 119.50 บาท -2.50 บาท หรือ -2.05%SCC ปิด 304.00 บาท +1.00 บาท หรือ +0.33%PTT  ปิด 310.00 บาท +4.00 บาท หรือ +1.31%TOP ปิด 60.75 บาท -1.00 บาท หรือ -1.62%BANPU ปิด 626.00 บาท +8.00 บาท หรือ +1.29%